**556. stjórnarfundur BSE
þriðjud. 22.11.2016 kl. 13.**

Á fundinn var boðuð stjórn og varastjórn, auk búnaðarþingsfulltrúa.
Mættir á fundinn: Gunnhildur Gylfadóttir, Birgir H. Arason (stjórnarmaður og Bún.þingsfulltrúi), Helgi Þór Helgason, Guðmundur Sturluson, Gestur J. Jensson, Helga Hallgrímsdóttir 1. varam. Aðalsteinn Hallgrímsson 2. varam. Guðmundur St. Bjarnason búnaðarþingsfulltrúi. Fundargerð ritaði Sigurgeir B. Hreinsson.

1. **Félagskerfi landbúnaðarins.**
BÍ hefur boðað til auka Búnaðarþings þann 24.11. þar sem lögð verður fram tillaga um form á félagsaðild að BÍ eftir að innheimta búnaðargjalds verður lögð niður um næstu áramót. Efnið var m.a. kynnt á formannafundi BÍ fyrir stuttu. Fyrrnefnd tillaga lá fyrir á fundinum. Áður hafði verið ákveðið að BÍ notaði veltutengt gjald sem hætt hefur verið við þar sem framkvæmdin er talin ógerleg.
Miklar umræður urðu um það efni sem liggur fyrir auka Búnaðarþinginu. Fundarmenn sjá ekki aðra leið en þá sem boðuð er þó sitt sýnist hverjum um þá upphæð árgjalds BÍ (42.000 kr) sem boðuð er.
Þegar umræðu um þennan lið var lokið fór Guðmundur Bjarnason bún.þings fulltrúi af fundi.
2. **Tíu mánaða uppgjör.**
Framkvæmdastjóri lagði fram drög að uppgjöri fyrir fyrstu 10 mánuði ársins. Samkvæmt því er afkoman nokkru betri en á síðasta ári. Rýna þarf þó betur í tölurnar til að draga af þeim ályktun.
3. **Starfsemi BSE.**
Framkvæmdastjóri greindi stjórn frá því helsta í starfi BSE síðustu mánuði. Kom þar m.a. fram að BSE styrkti matvælasýninguna Matur-inn sem haldin var á Akureyri í október. Fulltrúum flestra framboða vegna Alþingiskosninga í síðasta mánuði var boðið í Búgarð þar sem málefni landbúnaðarins voru helst rædd. Segja verður að margir hafa nokkrar áhyggjur af stefnu sumra framboða í málefnum landbúnaðarins. Starfshlutfall Guðmundar Helga er nú 80%. Annars eru flestir þættir starfseminnar í hefðbundnum skorðum.

Fleira ekki gert og fundi slitið kl.15.30
Sigurgeir B. Hr.